title: 2014/34/UE: Decizia Băncii Centrale Europene din 31 decembrie 2013 privind vărsarea capitalului, transferul activelor din rezervele valutare și contribuțiile la rezervele și provizioanele Băncii Centrale Europene din partea Latvijas Banka (BCE/2013/53)

text:
               21.1.2014

               RO

               Jurnalul Oficial al Uniunii Europene

               L 16/65

      DECIZIA BĂNCII CENTRALE EUROPENE

   din 31 decembrie 2013
   privind vărsarea capitalului, transferul activelor din rezervele valutare și contribuțiile la rezervele și provizioanele Băncii Centrale Europene din partea Latvijas Banka
   (BCE/2013/53)
   (2014/34/UE)
   CONSILIUL GUVERNATORILOR BĂNCII CENTRALE EUROPENE,
   având în vedere statutul Sistemului European al Băncilor Centrale și al Băncii Centrale Europene, în special articolele 30.1, 30.3, 48.1 și 48.2,
   întrucât:

               (1)

               Conform articolului 1 din Decizia 2013/387/UE a Consiliului din 9 iulie 2013 privind adoptarea de către Letonia a monedei euro la 1 ianuarie 2014 (1), în conformitate cu articolul 140 alineatul (2) din Tratatul privind funcționarea Uniunii Europene, Letonia îndeplinește condițiile necesare pentru adoptarea monedei euro, iar derogarea care i-a fost acordată în temeiul articolului 4 din Actul de aderare din 2003 (2) se abrogă de la 1 ianuarie 2014,

               (2)

               Articolul 48.1 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”) prevede că banca centrală națională (BCN) a unui stat membru a cărui derogare a fost abrogată trebuie să verse cota subscrisă la capitalul Băncii Centrale Europene (BCE) în aceeași proporție ca și BCN ale celorlalte state membre a căror monedă este euro. Ponderea care revine Latvijas Banka în grila de repartiție pentru capitalul BCE este de 0,2821 %, în conformitate cu articolul 2 din Decizia BCE/2013/28 din 29 august 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (3). Latvijas Banka a vărsat deja o parte din cota sa din capitalul subscris al BCE, în conformitate cu articolul 1 din Decizia BCE/2013/20 din 21 iunie 2013 privind vărsarea capitalului Băncii Centrale Europene de către băncile centrale naționale din afara zonei euro (4). Prin urmare, suma restantă este de 29 424 263,59 EUR, care rezultă din înmulțirea capitalului subscris al BCE (10 825 007 069,61 EUR) cu ponderea care revine Latvijas Banka în grila de repartiție pentru capitalul BCE (0,2821 %), minus partea din cota sa din capitalul subscris al BCE care a fost deja vărsată.

               (3)

               Articolul 48.1, coroborat cu articolul 30.1 din Statutul SEBC, prevede că BCN a unui stat membru a cărui derogare a fost abrogată trebuie, de asemenea, să transfere către BCE active din rezervele valutare. În conformitate cu articolul 48.1 din Statutul SEBC, suma care trebuie transferată se stabilește înmulțind valoarea în euro, calculată la cursul de schimb în vigoare, a activelor din rezervele valutare care au fost deja transferate către BCE în conformitate cu articolul 30.1 din Statutul SEBC cu raportul dintre numărul părților subscrise de BCN respectivă și numărul părților deja vărsate de BCN ale celorlalte state membre a căror monedă este euro. La stabilirea „activelor din rezervele valutare care au fost deja transferate către BCE în conformitate cu articolul 30.1” ar trebui să se țină seama în mod adecvat de precedentele ajustări ale grilei de repartiție pentru capitalul BCE (5) efectuate în temeiul articolului 29.3 din Statutul SEBC și de extinderile grilei de repartiție pentru capitalul BCE efectuate în temeiul articolului 48.3 din Statutul SEBC (6). În consecință, în conformitate cu Decizia BCE/2013/26 din 29 august 2013 de stabilire a măsurilor necesare pentru contribuția la valoarea capitalului propriu acumulat al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate (7), echivalentul în euro al activelor din rezervele valutare care au fost deja transferate către BCE în conformitate cu articolul 30.1 din Statutul SEBC este de 50 715 061 570,77 EUR.

               (4)

               Activele din rezervele valutare care urmează a fi transferate de Latvijas Banka ar trebui să fie în yeni japonezi și în aur sau să fie exprimate în yeni japonezi și în aur.

               (5)

               Articolul 30.3 din Statutul SEBC prevede că BCE trebuie să crediteze fiecărei BCN a unui stat membru a cărui monedă este euro o creanță echivalentă cu activele din rezervele valutare pe care le-a transferat către BCE. Dispozițiile privind valoarea nominală și remunerarea creanțelor care au fost deja creditate BCN ale statelor membre a căror monedă este euro (8) ar trebui, de asemenea, să se aplice și valorii nominale și remunerării creanțelor Latvijas Banka.

               (6)

               Articolul 48.2 din Statutul SEBC prevede că BCN a unui stat membru a cărui derogare a fost abrogată trebuie să contribuie la rezervele BCE, la provizioanele echivalente rezervelor și la suma care mai trebuie afectată rezervelor și provizioanelor care corespund soldului contului de profit și pierdere de la data de 31 decembrie a anului anterior abrogării derogării. Valoarea acestei contribuții se determină în conformitate cu articolul 48.2 din Statutul SEBC.

               (7)

               Prin analogie cu articolul 3.5 din Regulamentul de procedură al Băncii Centrale Europene (9), Guvernatorul Latvijas Banka a avut posibilitatea să formuleze observații cu privire la prezenta decizie înainte de adoptarea acesteia,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii:

               (a)

               „active din rezervele valutare” înseamnă aur sau numerar;

               (b)

               „aur” înseamnă uncii troy de aur fin sub formă de lingouri London Good Delivery, conform specificațiilor London Bullion Market Association;

               (c)

               „numerar” înseamnă moneda legală a Japoniei (yenul japonez).

         Articolul 2
   Valoarea și forma capitalului vărsat
   (1)   Cu aplicare de la 1 ianuarie 2014, Latvijas Banka varsă partea rămasă din cota sa din capitalul subscris al BCE, care corespunde sumei de 29 424 263,59 EUR.
   (2)   La 2 ianuarie 2014 Latvijas Banka plătește către BCE suma prevăzută la alineatul (1), prin intermediul unui transfer separat prin sistemul transeuropean automat de transfer rapid cu decontare pe bază brută în timp real (TARGET2).
   (3)   Latvijas Banka plătește către BCE la 2 ianuarie 2014, printr-un transfer TARGET2 separat, dobânzile acumulate la 1 ianuarie 2014 aferente sumei datorate BCE în conformitate cu alineatul (2). Această dobândă se calculează zilnic, prin utilizarea metodei de calcul „număr de zile/360”, la o rată egală cu rata dobânzii marginale utilizată de Eurosistem în cea mai recentă operațiune principală de refinanțare.
   Articolul 3
   Transferul activelor din rezervele valutare
   (1)   Începând cu 1 ianuarie 2014, în conformitate cu prezentul articol și cu măsurile adoptate în temeiul acestuia, Latvijas Banka transferă către BCE active din rezervele valutare exprimate în yeni japonezi și aur echivalente cu 205 272 581,13 EUR, după cum urmează:

               Echivalentul în euro al numerarului în yeni japonezi

               Echivalentul în euro al aurului

               Total, exprimat în euro

               174 481 693,96

               30 790 887,17

               205 272 581,13

         (2)   Sumele reprezentând echivalentul în euro al activelor din rezervele valutare ce urmează să fie transferate de Latvijas Banka în temeiul alineatului (1) se calculează pe baza cursului de schimb între euro și yenul japonez stabilit ca urmare a procedurii de consultare scrisă cu durata de 24 de ore din data de 31 decembrie 2013 desfășurată între Eurosistem și Latvijas Banka și, în ceea ce privește aurul, pe baza prețului în dolari SUA pe uncie troy de aur fin stabilit în cadrul ședinței de stabilire a prețului aurului de la Londra, la ora 10:30 a.m. ora Londrei, în data de 31 decembrie 2013.
   (3)   BCE confirmă Latvijas Banka în cel mai scurt timp posibil sumele calculate în conformitate cu alineatul (2).
   (4)   Latvijas Banka transferă către BCE suma exprimată în yeni japonezi în numerar.
   (5)   Transferul numerarului se realizează în conturile indicate de BCE. Data decontării pentru numerarul ce trebuie transferat către BCE este 6 ianuarie 2014. Latvijas Banka emite instrucțiunile pentru efectuarea acestui transfer către BCE.
   (6)   Valoarea aurului pe care Latvijas Banka îl transferă către BCE în conformitate cu alineatul (1) este cât se poate de apropiată, dar nu mai mare, de suma de 30 790 887,17 EUR.
   (7)   Latvijas Banka transferă aurul prevăzut la alineatul (1) în formă neinvestită către conturile și locațiile indicate de BCE. Data decontării pentru aurul ce trebuie transferat către BCE este 3 ianuarie 2014. Latvijas Banka emite instrucțiunile pentru efectuarea acestui transfer către BCE.
   (8)   Dacă Latvijas Banka transferă către BCE aur cu o valoare mai mică decât suma prevăzută la alineatul (1), la 6 ianuarie 2014 aceasta transferă în numerar o sumă de yeni japonezi echivalentă cu restul rămas de transferat către un cont al BCE indicat de BCE. Aceste sume de yeni japonezi în numerar nu fac parte din rezervele valutare exprimate în yeni japonezi pe care Latvijas Banka le transferă către BCE potrivit coloanei din stânga a tabelului de la alineatul (1).
   (9)   Eventuala diferență între suma totală, exprimată în euro, prevăzută la alineatul (1) și suma prevăzută la articolul 4 alineatul (1) se decontează în conformitate cu prevederile Acordului din 31 decembrie 2013 între Latvijas Banka și Banca Centrală Europeană privind creanța creditată Latvijas Banka de către Banca Centrală Europeană în temeiul articolului 30.3 din statutul Sistemului European al Băncilor Centrale și al Băncii Centrale Europene (10).
   Articolul 4
   Valoarea nominală, remunerarea și scadența creanței echivalente contribuției
   (1)   Începând cu 1 ianuarie 2014 și în conformitate cu dispozițiile articolului 3 privind data decontării transferurilor de active din rezervele valutare, BCE creditează Latvijas Banka o creanță exprimată în euro, echivalentă cu suma totală exprimată în euro a contribuției acesteia cu active din rezervele valutare. Această creanță este de 163 479 892,24 EUR.
   (2)   Creanța creditată Latvijas Banka de către BCE se remunerează începând de la data decontării. Dobânzile acumulate se calculează zilnic, prin utilizarea metodei de calcul „număr de zile/360” la o rată echivalentă cu 85 % din rata dobânzii marginale utilizată de Eurosistem în cea mai recentă operațiune principală de refinanțare.
   (3)   Dobânzile acumulate calculate în conformitate cu alineatul (2) sunt vărsate către Latvijas Banka la sfârșitul fiecărui exercițiu financiar. BCE informează trimestrial Latvijas Banka cu privire la sumele cumulate.
   (4)   Creanța nu poate fi răscumpărată.
   Articolul 5
   Contribuțiile la rezervele și provizioanele BCE
   (1)   Începând cu 1 ianuarie 2014 și în conformitate cu articolul 3 alineatele (5) și (6), Latvijas Banka contribuie la rezervele BCE, la provizioanele echivalente rezervelor și la suma care mai trebuie afectată rezervelor și provizioanelor care corespund soldului contului de profit și pierdere la 31 decembrie 2013.
   (2)   Suma cu care Latvijas Banka trebuie să contribuie este determinată în conformitate cu articolul 48.2 din Statutul SEBC. Trimiterile din cuprinsul articolului 48.2 la „numărul părților subscrise de către banca centrală respectivă” și „numărul părților deja vărsate de către celelalte bănci centrale” se referă la ponderile în grila de repartiție pentru capitalul BCE ale Latvijas Banka și, respectiv, ale BCN ale celorlalte state membre a căror monedă este euro, în conformitate cu Decizia BCE/2013/26.
   (3)   În sensul alineatului (1), „rezervele BCE” și „provizioanele echivalente rezervelor” includ fondul general de rezervă al BCE, soldurile conturilor de reevaluare și provizioanele pentru riscul valutar, riscul ratei dobânzii, riscul de credit, riscul prețului pieței și riscul privind prețul aurului.
   (4)   Cel mai târziu în prima zi lucrătoare de după aprobarea de către Consiliul Guvernatorilor a conturilor anuale ale BCE pentru anul 2013, BCE calculează și confirmă pentru Latvijas Banka suma cu care aceasta trebuie să contribuie în conformitate cu alineatul (1).
   (5)   În a doua zi lucrătoare după aprobarea de către Consiliul guvernatorilor a conturilor anuale ale BCE pentru anul 2013, Latvijas Banka, prin intermediul TARGET2, varsă către BCE:

               (a)

               suma datorată BCE în temeiul alineatului (4), minus sumele transferate în plus față de creanța prevăzută la articolul 4 alineatul (1) la datele de decontare stabilite la articolul 3 alineatele (5) și (7) (plată în avans a contribuției), dacă este cazul; și

               (b)

               dobânda acumulată pentru perioada cuprinsă între 1 ianuarie 2014 și data vărsării sumei datorate către BCE în temeiul alineatului (4), minus orice plată în avans a contribuției.

         (6)   Dobânzile acumulate în temeiul alineatului (5) litera (b) se calculează zilnic, prin utilizarea metodei de calcul „număr de zile/360”, la o rată egală cu rata dobânzii marginale utilizată de Eurosistem în cea mai recentă operațiune principală de refinanțare.
   Articolul 6
   Competențe
   (1)   În măsura în care este necesar, Comitetul executiv al BCE emite instrucțiuni către Latvijas Banka pentru clarificarea și aplicarea dispozițiilor prezentei decizii și pentru a stabili soluțiile corespunzătoare oricărei probleme care ar putea apărea.
   (2)   Orice instrucțiune emisă de Comitetul executiv în temeiul alineatului (1) este notificată cu promptitudine Consiliului guvernatorilor, iar Comitetul executiv se conformează oricărei decizii a Consiliului guvernatorilor.
   Articolul 7
   Dispoziție finală
   Prezenta decizie intră în vigoare la 1 ianuarie 2014.

      Adoptată la Frankfurt pe Main, 31 decembrie 2013.

            Președintele BCE

         Mario DRAGHI

      (1)  JO L 195, 18.7.2013, p. 24.

      (2)  Act privind condițiile de aderare a Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace și adaptările Tratatelor care stau la baza Uniunii Europene (JO L 236, 23.9.2003, p. 33).

      (3)  A se vedea pagina 53 din prezentul Jurnal Oficial.

      (4)  JO L 187, 6.7.2013, p. 25.

      (5)  Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (JO L 21, 24.1.2009, p. 66).

      (6)  Decizia BCE/2013/17 din 21 iunie 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (JO L 187, 6.7.2013, p. 15).

      (7)  A se vedea pagina 47 din prezentul Jurnal Oficial.

      (8)  În conformitate cu Orientarea BCE/2000/15 din 3 noiembrie 1998 astfel cum a fost modificat[prin Orientarea din 16 noiembrie 2000 privind compoziția, evaluarea și modalitățile de transfer inițial ale activelor din rezervele valutare, precum și valoarea nominală și remunerarea creanțelor echivalente (JO L 336, 30.12.2000, p. 114).

      (9)  Decizia BCE/2004/2 din 19 februarie 2004 de adoptare a Regulamentul de procedură al Băncii Centrale Europene (JO L 80, 18.3.2004, p. 33).

      (10)  Nepublicat încă în Jurnalul Oficial.


title: 2007/544/CE: Decizia Consiliului din 23 iulie 2007 privind încheierea protocolului la Acordul euromediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, pentru a ține seama de aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace

text:
               2.8.2007

               RO

               Jurnalul Oficial al Uniunii Europene

               L 201/13

      DECIZIA CONSILIULUI

   din 23 iulie 2007
   privind încheierea protocolului la Acordul euromediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, pentru a ține seama de aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace
   (2007/544/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf a doua teză, precum și alineatul (3) al doilea paragraf,
   având în vedere Actul de aderare din 2003, în special articolul 6 alineatul (2),
   având în vedere propunerea Comisiei,
   având în vedere avizul conform al Parlamentului European (1),
   întrucât:

               (1)

               Protocolul la Acordul de asociere euromediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, pentru a ține seama de aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace a fost semnat în numele Comunității și al statelor sale membre la Luxemburg la 24 aprilie 2007.

               (2)

               Protocolul ar trebui aprobat,

         DECIDE:
   Articol unic
   Protocolul la Acordul euromediteranean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, este aprobat în numele Comunității și al statelor sale membre pentru a ține seama de aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace.
   Textul protocolului este anexat la prezenta decizie (2).

      Adoptată la Bruxelles, 23 iulie 2007.

            Pentru Consiliu

            Președintele

         L. AMADO

      (1)  Avizul Parlamentului European din 10 iulie 2007 (nepublicat încă în Jurnalul Oficial).

      (2)  JO L 118, 8.5.2007, p. 8.


title: 2009/289/CE: Decizia Consiliului din 20 ianuarie 2009 de acordare de asistență reciprocă Letoniei

text:
               25.3.2009

               RO

               Jurnalul Oficial al Uniunii Europene

               L 79/37

      DECIZIA CONSILIULUI

   din 20 ianuarie 2009
   de acordare de asistență reciprocă Letoniei
   (2009/289/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 119,
   având în vedere recomandarea Comisiei emisă în urma consultării Comitetului economic și financiar (CEF),
   întrucât:

               (1)

               În contextul unei nevoi acute de finanțare externă, piața letonă de capital, precum și cea financiară au fost, recent, supuse presiunii, reflectând astfel deteriorarea generală a percepției pieței, precum și preocupările sporite cu privire la sănătatea economiei letone în contextul dezechilibrelor majore ale acesteia în ceea ce privește deficitul extern semnificativ și datoria externă foarte ridicată, finanțele publice din ce în ce mai slabe și ratele ridicate ale inflației costurilor și prețurilor. Sectorul bancar leton a avut probleme grave legate de lichidități și de încredere. Nivelul rezervelor valutare a scăzut pe măsură ce banca centrală a intervenit pentru menținerea ancorării monedei.

               (2)

               Consiliul examinează în mod regulat politicile economice implementate de Letonia, în special în cadrul programului de convergență și al programului național de reformă al Letoniei, precum și în cadrul rapoartelor de convergență.

               (3)

               Nevoile totale de finanțare externă ale Letoniei până în primul trimestru 2011 sunt estimate la 7,5 miliarde EUR.

               (4)

               Autoritățile letone au solicitat asistență financiară substanțială din partea UE și a altor instituții financiare internaționale și țări, pentru a sprijini sustenabilitatea balanței de plăți.

               (5)

               Există o amenințare gravă la adresa balanței de plăți letone, care justifică acordarea urgentă de asistență reciprocă de către Comunitate, în cooperare cu FMI și cu alte părți. În plus, având în vedere urgența situației, este imperativ să se acorde o excepție de la perioada de șase săptămâni prevăzută în partea I punctul 3 din Protocolul cu privire la rolul parlamentelor naționale în Uniunea Europeană, anexat Tratatului privind Uniunea Europeană și Tratatelor de instituire a Comunităților Europene.

               (6)

               Pachetul de asistență financiară va fi acordat numai cu condiția unui angajament ferm al autorităților letone de a implementa un program ambițios de reformare fiscală, financiară și structurală, pentru a facilita ajustările interne și externe necesare, a stabiliza economia și a restaura credibilitatea politicii economice. Comisia va verifica regulat și cu atenție, în colaborare cu CEF, dacă condițiile privind politica economică de care depinde asistența sunt îndeplinite în totalitate,

         ADOPTĂ PREZENTA DECIZIE:
   Articolul 1
   Comunitatea acordă asistență reciprocă Letoniei.
   Articolul 2
   Prezenta decizie se adresează statelor membre.

      Adoptată la Bruxelles, 20 ianuarie 2009.

            Pentru Consiliu

            Președintele

         M. KALOUSEK


title: Decizia Consiliului din 17 iulie 2006 de modificare a Deciziei 1999/468/CE de stabilire a normelor privind exercitarea competențelor de executare conferite Comisiei

text:
Anunţ juridic important

|

32006D0512

Official Journal L 200 , 22/07/2006 P. 0011 - 0013 Official Journal L 076 , 16/03/2007 P. 0100 - 0102

		20060717Decizia Consiliuluidin 17 iulie 2006de modificare a Deciziei 1999/468/CE de stabilire a normelor privind exercitarea competențelor de executare conferite Comisiei(2006/512/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 202 a treia liniuță al acestuia,având în vedere propunerea Comisiei,având în vedere avizul Parlamentului European [1],întrucât:(1) Consiliul a adoptat Decizia 1999/468/CE din 28 iunie 1999 de stabilire a normelor privind exercitarea competențelor de executare conferite Comisiei [2]. Această decizie stabilea un număr limitat de proceduri pentru exercitarea unor astfel de competențe.(2) Această decizie ar trebui modificată în vederea introducerii unui nou tip de procedură de exercitare a competențelor de executare, procedura de reglementare cu control, care permite legiuitorului să se opună adoptării unor proiecte de măsuri în cazul în care consideră că proiectul depășește competențele de executare prevăzute de actul de bază sau că proiectul este incompatibil cu scopul sau conținutul actului respectiv sau nu respectă principiile subsidiarității sau proporționalității.(3) Este necesară recurgerea la noua procedură de reglementare cu control în cazul măsurilor cu caracter general concepute în vederea modificării unor elemente neesențiale ale unui act de bază adoptat în conformitate cu procedura menționată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesențiale.(4) În acest context, ar trebui să se garanteze o mai bună informare a Parlamentul European cu privire la activitatea comitetelor,DECIDE:Articolul 1Decizia 1999/468/CE se modifică după cum urmează:1. la sfârșitul considerentului 5 se adaugă următoarele:"cu excepția celor care guvernează procedura de reglementare cu control";2. după considerentul 7, se inserează următoarele:"(7a) Este necesară recurgerea la procedura de reglementare cu control în cazul măsurilor cu caracter general care urmăresc modificarea unor elemente neesențiale ale unui act de bază adoptat în conformitate cu procedura menționată la articolul 251 din tratat, inclusiv prin eliminarea unor asemenea elemente sau prin completarea actului prin adăugarea unor noi elemente neesențiale. Această procedură ar trebui să dea posibilitatea celor două componente ale autorității legislative să controleze aceste măsuri înainte de a fi adoptate. Elementele esențiale ale actului legislativ pot fi modificate doar de către legiuitor pe baza tratatului";3. considerentul 10 se înlocuiește cu următoarele:"(10) Cel de-al treilea obiectiv al prezentei decizii este de asigura o mai bună informare a Parlamentului European prin dispoziții în temeiul cărora Comisia trebuie să îl informeze pe acesta în mod regulat cu privire la acțiunile comitetelor, să transmită acestuia documentele referitoare la activitatea comitetelor și să îl informeze ori de câte ori Comisia transmite Consiliului măsuri sau propuneri de măsuri care urmează să fie adoptate; o atenție specială se acordă informării Parlamentului European cu privire la acțiunile comitetelor în cadrul procedurii de reglementare cu control astfel încât să se garanteze adoptarea de către Parlament a unei decizii până la termenul stabilit.";4. la articolul 1:se introduce "5a" între "5" și "6", în ultimul rând;5. la articolul 2:(a) la primul alineat se introduc la începutul textului cuvintele "1. Fără a aduce atingere alineatului (2)";(b) se adaugă următorul alineat:"(2) În situația în care un act de bază, adoptat în conformitate cu procedura menționată la articolul 251 din tratat, prevede adoptarea unor măsuri cu caracter general menite să modifice elemente neesențiale ale instrumentului, inclusiv prin eliminarea unora dintre elemente sau prin suplimentarea instrumentului prin adăugarea de noi elemente neesențiale, măsurile se adoptă în conformitate cu procedura de reglementare cu control";6. la articolul 4 alineatul (2) și articolul 5 alineatul (2), se adaugă termenii "și (4)" după "articolul 205 alineatul (2)";7. după articolul 5 se introduce următorul articol:"Articolul 5aProcedura de reglementare cu control(1) Comisia este asistată de un comitet pentru procedura de reglementare cu control format din reprezentanți ai statelor membre și prezidat de reprezentantul Comisiei.(2) Reprezentantul Comisiei supune comitetului un proiect de măsuri care urmează să fie adoptate. Comitetul emite avizul asupra proiectului într-un termen pe care președintele îl poate stabili în funcție de urgența problemei respective. Avizul se emite cu majoritatea stabilită la articolul 205 alineatele (2) și (4) din tratat în cazul deciziilor pe care Consiliul este chemat să le adopte la propunerea Comisiei. Voturile reprezentanților statelor membre în cadrul comitetului se ponderează conform modalității stabilite la articolul menționat. Președintele nu participă la vot.(3) În cazul în care măsurile preconizate de Comisie sunt conforme cu avizul comitetului, se aplică procedura următoare:(a) Comisia supune fără întârziere proiectul de măsuri Parlamentului European și Consiliului pentru control;(b) Parlamentul European, hotărând cu majoritatea membrilor din care este format, sau Consiliul, hotărând cu majoritate calificată, se pot opune adoptării de către Comisie a proiectului menționat, motivându-și opoziția prin faptul că proiectul de măsuri propuse de Comisie depășește competențele de executare stabilite de instrumentul de bază sau că proiectul nu este compatibil cu scopul sau conținutul actului de bază sau nu respectă principiile subsidiarității sau proporționalității;(c) în cazul în care, în termen de trei luni de la data trimiterii către acestea, Parlamentul European sau Consiliul se opun proiectului de măsuri, acesta nu este adoptat de Comisie. În acest caz, Comisia poate să supună comitetului un proiect de măsuri modificat sau să prezinte o propunere legislativă pe baza tratatului;(d) în cazul în care la expirarea termenului, nici Parlamentul European, nici Consiliul nu s-au opus proiectului de măsuri, acesta este adoptat de către Comisie.(4) În situația în care măsurile preconizate de Comisie nu sunt conforme cu avizul comitetului sau în absența unui aviz, se aplică procedura următoare:(a) Comisia supune fără întârziere Consiliului o propunere privind măsurile ce urmează să fie adoptate și o transmite în același timp Parlamentului European;(b) Consiliul hotărăște asupra propunerii cu o majoritate calificată, în termen de două luni de la data trimiterii către acesta;(c) în cazul în care, în acest termen, Consiliul se opune măsurilor propuse cu o majoritate calificată, măsurile nu sunt adoptate. În acest caz, Comisia poate să supună Consiliului o propunere modificată sau să prezinte o propunere legislativă pe baza tratatului;(d) în cazul în care Consiliul preconizează să adopte măsurile propuse, acesta le supune fără întârziere Parlamentului European. În cazul în care Consiliul nu hotărăște în termenul de două luni, Comisia supune fără întârziere măsurile spre control Parlamentului European;(e) Parlamentul European, hotărând cu majoritatea membrilor din care este format, în termen de patru luni de la transmiterea propunerii în conformitate cu litera (a), se poate opune adoptării măsurilor respective, motivându-și opoziția prin faptul că măsurile propuse depășesc competențele de executare prevăzute de instrumentul de bază sau nu sunt compatibile cu scopul sau conținutul actului de bază, sau nu respectă principiul subsidiarității și al proporționalității;(f) în cazul în care, în această perioadă, Parlamentul European se opune măsurilor propuse, acestea nu se adoptă. În acest caz, Comisia poate să supună comitetului un proiect de măsuri modificat sau să prezinte o propunere legislativă pe baza tratatului;(g) în cazul în care, la expirarea acestei perioade, Parlamentul European nu s-a opus măsurilor propuse, acestea se adoptă de Consiliu sau de Comisie, după caz.(5) Prin derogare de la alineatele (3) și (4), un act de bază poate prevedea, în cazuri excepționale temeinic justificate, că:(a) termenele stabilite la alineatul (3) litera (c), alineatul (4) litera (b) și alineatul (4) litera (e) se prelungesc cu încă o lună, în cazuri justificate de complexitatea măsurilor sau(b) termenele stabilite la alineatul (3) litera (c), alineatul (4) litera (b) și alineatul (4) litera (e) se reduc atunci când sunt justificate de motive de eficacitate.(6) Un act de bază poate prevedea că, în cazul în care, din motive imperioase de urgență, termenele pentru procedura de reglementare cu control, menționate la alineatele (3), (4) și (5), nu pot fi respectate, se aplică următoarea procedură:(a) în cazul în care măsurile preconizate de Comisie sunt conforme cu avizul comitetului, Comisia adoptă măsurile care sunt puse imediat în aplicare. Comisia le comunică fără întârziere Parlamentului European și Consiliului;(b) în termen de o lună de la comunicare, Parlamentul European, hotărând cu majoritatea membrilor din care este format, sau Consiliul, hotărând cu majoritate calificată, se pot opune măsurilor adoptate de Comisie, pe motiv că măsurile depășesc competențele de executare prevăzute de instrumentul de bază sau nu sunt compatibile cu scopul sau conținutul actului de bază sau nu respectă principiile subsidiarității și proporționalității;(c) în cazul opoziției Parlamentului European sau a Consiliului, Comisia abrogă măsurile. Cu toate acestea, ea poate menține provizoriu măsurile în vigoare dacă acestea sunt justificate prin motive care privesc protecția sănătății, securității sau mediului. În acest caz ea supune fără întârziere comitetului un proiect de măsuri modificat sau o propunere legislativă pe baza tratatului. Măsurile provizorii rămân vigoare până la momentul înlocuirii lor de către un act definitiv.";8. La articolul 7 alineatul (3), la sfârșitul primei fraze, se adaugă următoarele:"ca urmare a măsurilor care asigură transparența sistemului de transmitere și identifică informațiile transmise și diferitele faze ale procedurii."Articolul 2Prezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Bruxelles, 17 iulie 2006.Pentru ConsiliuPreședinteleE. Tuomioja[1] Nepublicat încă în Jurnalul Oficial.[2] JO L 184, 17.7.1999, p. 23.--------------------------------------------------


title: Decizia (UE) 2015/1689 a Parlamentului European din 29 aprilie 2015 privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/349

      DECIZIA (UE) 2015/1689 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Agenției în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (5), în special articolul 21,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0093/2015),

         1.

            acordă directorului Agenției pentru Drepturi Fundamentale a Uniunii Europene descărcarea de gestiune pentru execuția bugetului agenției aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 301.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 53, 22.2.2007, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.